રાજકોટમાં રહેતાં ૧૦૭ વર્ષનાં દાદી વનિતા ઠક્કર છેલ્લાં ચારેક વર્ષથી ઘરની બહાર નીકળવાનું અવસ્થાને કારણે ટાળે છે, પણ ગઈ કાલે મતદાન માટે તે ઘરની બહાર નીકળ્યાં હતાં અને વોટિંગ કરવા માટે પહોંચ્યાં હતાં. મતદાન ગુપ્ત રાખવાનું હોય છે, પણ વનિતાબહેન કોઈ જાતના સંકોચ વિના બધા વચ્ચે કહેતાં હતાં કે તે મોદીને મત આપવા માટે બહાર આવ્યાં છે. વનિતાબહેને કહ્યું હતું કે ‘મેં તેને ટીવીમાં હાંભળ્યો છે, બહુ સાચો મા’ણા છે. જો તેની માટે બા’ર નો આવું તો દેશ માટે ખોટું કે’વાય.’